इसरो अब चंद्रयान-3 की तयारी में
बेंगलुरु : इसरो अब चंद्रयान-3 की तयारी में लग गया है. इस सम्बन्ध में जानकारी देते हुए इसरो ने कहा की अगले साल एक बार फिर से चन्द्रमा की सतह पर सॉफ्ट लैंडिंग का प्रयास करेगा. चंद्रयान-2 की सॉफ्ट लैंडिंग असफल होने के बाद इसरो एक बार फिर पूरी ताकत से अगले साल चन्द्रमा पर विजय पाने का प्रयास करेगा.
इस सम्बन्ध में तिरुवनंतपुरम स्थित 'विक्रम साराभाई अंतरिक्ष केंद्र' के निदेशक एस सोमनाथ के नेतृत्व में प्रस्तावित 'चंद्रयान-3' पर रिपोर्ट तैयार करने के लिए एक उच्चस्तरीय समिति गठित की गई है जो इस पूरे कार्यक्रम के जिम्मेदारी संभालेगी.
इधर प्राप्त जानकारी के अनुसार इसरो इस बार के प्रोजेक्ट में चंद्रयान-2 की खामियों के सुधर पर अधिक ध्यान देने वाला है. इसरो ने गत 7 सितंबर को चंद्रमा के दक्षिणी ध्रुव क्षेत्र में 'सॉफ्ट लैंडिंग' का प्रयास किया था, लेकिन चांद पर उतरने के क्रम में लैंडर 'विक्रम' का जमीनी स्टेशन से संपर्क टूट गया था.